
Emajõgi,  mine  lahti, 

neela  jandajate  jahti, 

vii  nad  ära  Vene  randa, 

kus  nad  võidaks'  mulda  panda. 


JUHAN  LIIV 

(1864—7964) 


Juhan  Liiv  sündis  30.  aprillil  1864  Tartumaal  Kodavere 
kihelkonnas.  Oli  juba  noorena  haiglane  ja  kurvameelne,  ise- 
loomidt  püsimatu  ja  rahutu,  milliseks  kujunes  ta  elukäikki. 
Ta  töötas  abikooliõpetajana,  ajakirjanikuna,  katsetas  kutselise 
kirjanikunagi,  —  aga  kakskümmend  aastat,  kxmi  surmani 
1.  dets.  1913,  oli  ta  mõistus  häviarus-varjutusalusena,  kuhu  aju- 
tised heledamad  hetked  andsid  viljakaid  loominguperioode. 

Juhan  Liiv  on  eesti  vaimse  vitaalsuse  omapäraseim  kuju, 
kes  suutis  rahva  ürgse  loova  jõu  isikupäraseks,  minakeskseks, 
subjektiivseid  meeleolusid  kajastavaks  luuleks  vormida.  Nagxt, 
rahvaski  oli  aastasadu  laidnud  oma  raskused  ja  kannatused 
laiduks,  nii  on  Liivi  lindes  ta  kannatused  elatud  luuleks. 
Vai?jisete  varjutuspilvede  taandudes  leegitses  ta  vaim  ilu,  ja 
kõrguste  poole,  kus  ta  lihtsas  vormis  väljendatud  igatsus  oli 
ehtsalt  tuntud,  teesklemata  ja  rahvalikult  mõistetav  ja  kaasa- 
elatav.  Luidetaja  loominguline  aineidatus  haarab  loodusvaat- 
lusi,  oma  õnnetu  saatuse  meeleolusid,  mõtteluulet  ja  irooniatki. 
Ent  hoopis  eriilmeline  ja  ärkamisaja  eeskujude  mõjutusist  vaba 
on  ta  isamaaluule.  Otse  armastuspoeesiale  omased  intensiivsed 
tunded  ja  reageeringud  on  ta  suhteis  isamaaga,  selle  ti?i7ietti 
saatusega  ja  probleemidega.  Kui  noort  poissi  läbis  igatsuslik 
alatoon  metsataguse  eesmärgi  poole,  milleks  oli  Peipsi,  siis 
laienes  ta  unistuslik  ettenägelikkus  nii  enneolematult  idlatus- 
likule  mõttele  kui  võõra-võimualuste  päevadetagusele  Eestile: 

„Ja  nõnda  on  lugu  ka  Eestis 
ja  nõnda  on  elu  kiik: 
ükskord  —  kui  terve  mõte  — , 
ükskord  on  Eesti  riik!" 

Maapaguluses  tunneme  juhanliivliku  igatsuse  suurust  ise- 
eneseis  oma  kauge  kodumaa  poole,  kuhu  mesilastena  lendak- 
sime kui  mitte  vabadustahistavat  ja  vaimukammitsevat  okas- 
traataeda ees  ei  oleks,  mistõttu  küsime  ikka  ja  jälle:  „Kui 
tume  veel  kauaks  ka  sinu  maa"^  .      " 

Hannes  Oja 


KUI  TUME  VEEL  kauaks  ka  sinu  maa 
ja  raske  su  koorem  kanda, 
kui  enam  ei  jõuaks,  ei  jõuakski  sa 
su  soovide  siniranda,  — 

täht  süttib  ehk  taevas  su  üle  veel, 
lill  tärkab  su  haua  pinnast 
ja  sinu  mõte  ja  sinu  meel 
kord  tuksub  su  rahva  rinnast 

j^liigub  ja  loob  ja  lehvitab 
ja  kaunid  radasid  rajab, 
su  rahva  koda  see  ehitab 
ning  põlvest  põlveni  kajab. 


TA  LENDAB  MESIPUU  POOLE 


Ta  lendab  lillest  lillesse 
ja  lendab  mesipuu  poole; 
ja  tõuseb  kõuepilv  ülesse  — 
ta  lendab  mesipuu  poole. 
Ja  langevad  teele  ka  tuhanded: 
veel  koju  jõuavad  tuhanded 
ja  viivad  vaeva  ja  hoole 
ja  lendavad  mesipuu  poole. 

Nii  hing,  oh  hing,  sa  raskel  a'al, 
kuis  õhkad  sa  isamaa  poole; 
kas  kodu  sa,  kas  võõral  maal  — 
kuis  ihkad  sa  isamaa  poolel 
Ja  puhugu  vastu  suil'  surmatuul 
ja  lennaku  vastu  suil'  surmakuul: 
sa  unustad  surma  ja  hoole 
ning  tõttad  isamaa  poole! 


MA  LILLE  SIDEME  VÕTAKS 


Ma  lille  sideme  võtaks  — 
sind  köidaks  sellega, 
sind  köidaks  sellega  ühte, 
oh  õnnetu  Eestimaa! 

Ma  taeva  sina  võtaks, 
võtaks  päikese  särava, 
võtaks  eha,  võtaks  koidu  — 
sind  köidaks  sellega. 

Ja  armastuse  ma  võtaks, 
võtaks  truuduse,  aususe  ka, 
ja  köidaks  sellega  ühte 
sind,  kallis  kodumaa. 

Ja  vere  sideme  võtaks, 
võtaks  venna  südame  ma  — 
ja  köidaks  sellega  ühte 
sind,  õnnetu  Eestimaal 


ISAMAALE 

Ma  tean,  liig  selgesti  tean, 
mis  oled  sa,  mu  isamaa! 
Seda  tunda  sain  uneta  öödel 
ja  kõigil  mu  vaevastel  töödel 
võin  julgesti  ütelda: 

Sa  oled  seesama  elu, 
mis  sinult  pärinud  ma; 
sa  oled  seesama  elu, 
sa  oled  seesama  valu, 
mis  minult  saad  tagasi  sa. 

See  valu,  mis  sinul,  on  püha, 
on  minule  püha  ka: 
ma  pärinud  seda  su  käest, 
mu  nõrkusest  ja  mu  väest, 
mu  valude  isamaa! 

Ja  sinu  häda  minu  häda, 
ja  sinu  õnn  minu  õnn  ka, 
ja  sinu  vaesus  ja  rikkus 
ja  sinu  eluea  pikkus 
on  minugi,  isamaa. 


OH  SA  MUSTAKUUENE  RAHVAS! 


Küsime,  kunas  tuleb,  kunas  tuleb  aeg, 
mil  me,  lipud  käes,  kõrvu  seisame, 
kui  enda  vabadusele  laulame, 
kui  me  vabadusele  tänu  anname! 

ükskord,  ükskord,  eesti  rahvas,  sa 
ükskord,  ükskord  ennast  mõistad  sa! 
Ükskord  tunned,  et  eluvägi  su  sees, 
ükskord  tunned,  et  elav  on  eesti  mees! 


VANGIS 


Kui  oli  palavalt  meeles 
sul  kallis  kodumaa, 
kui  kõnelda  temast  tahtsid, 
kui  tahtsid  kõnelda: 

siis  ühtki  sõna  ei  leidnud, 
ei  leidnud  ühtegi  teed; 
kõik  sõnad  seks  olid  vähe 
ja  kõik  olid  kinni  teed. 

Siis  tundsid,  et  keeletu  olid, 
siis  tundsid,  et  olid  sa  tumm, 
siis  tundsid  kui  kitsas  sul  oli, 
ja  südames  kogus  kuum. 

Kui  sa  siis  välja  läksid,  — 
nii  väga  kurb  oli  meel,  — 
nii  läksid  rahva  sekka, 
kes  kõndis  sinu  eel: 

siis  nägid  kui  võõras  sa  olid 
su  oma  kodumaal, 
siis  nägid  kui  õnnetu  olid 
su  enda  rahva  ra'al. 

Siis  küsisid,  kus  see  kodu, 
kus  õnnelik  oleksid  sa? 
Hing  kostis:  Ei  kusagil  ilmas 
sa  sedagi  enam  saa. 


MUST  LAGI  ON  MEIE  TOAL 


Must  lagi  on  meie  toal, 

on  must  ja  suitsuga, 

sääl  ämblikuvõrku,  sääl  nõge, 

on  ritsikaid,  prussakaid  ka. 

Mis  tema  kõik  kuulnud,  näinud, 
ei  suuda  ütelda,  — 
kuis  valu  viskab  varju, 
kuis  muudab  nägu  tal 

Näind  palju  pisaraid,  nuttu, 
ja  palju  riidu  ka, 
nii  palju,  palju  valu,  — 
oh  Issand,  halasta! 

Must  lagi  on  meie  toal 
ja  meie  ajal  ka: 
ta  nagu  ahelais  väänleb,  — 
kui  tema  saaks  kõnelda! 


KAS  OLETE  NÄINUD? 


Kas  olete  näinud  laeva,  mis  mastita? 

Kas  olete  näinud  laeva,  mis  tüürita? 

Kas  olete  näinud,  mis  meestel  on  südames, 

kui  meri  käib  keeru  —  ja  sadam  on  silma  ees 

ja  sisse  ei  saa! 

Oh  nõnda  oled  sa,  mu  isamaa: 

laev  oled  sa  mastita,  laev  oled  tüürita. 

Su  masti  murdis  kauge  minevik 

ja  võõrad  su  tüüri  juhtind,  kuis  juhtus. 


KAS  MA  EESTIT  UNES  NÄGIN  ? 


Kas  ma  Eestit  unes  nägin? 
Nägin  lained  laevu  täis, 
nägin  viljarikast  randa, 
merehõlm  ta  ümber  käis. 

Ei,  see  polnud  mitte  unes! 
Ilmsi  tuli  kujutus. 
Oli  vaev  mul,  oli  valu, 
kuni  tuli  kahvatus. 

Tõusku, tõusku  vaiuvägi 
surmaorust  ülesse,  — 
teed  ta  otsib,  elujõgi 
kuni  jõuab  merele! 


Käesolev  väike  valimik  Juhan  Liivi  isamaaluulet 
ilmus  luuletaja  100  aasta  sünnipäeva  tähistamiseks 
vabas  maailmas.  Sel  puhul  korraldati  15.  paastukuu 
päeval  aastal  1964  Toronto  Eesti  Majas  Rahvusliku 
Välisvõitluse  Nõukogu  Rahvuskultuuri  Komisjoni  ja 
Ülemaailmse  Eesti  Kirjanduse  Seltsi  Kanada  Osa- 
konna poolt  kirjanduslik-muusikaÜne  Juhan  Liivi 
õhtu  —  Sõnasild  Kodumaale.  Selle  sõnaline  ja  muu- 
sikaline osa  anti  edasi  Ameerika  Hääle  kaudu  raa- 
diokuulajaile  sellele  maale,  kus  Juhan  Liiv  puhkab 
viimset  und  Alatskivi  kalmistul. 

Valimik  „Kui  tume  veel  kauaks  ka  sinu  maa"  andis 
välja  Ü.  E.  Kirjanduse  Seltsi  Kanada  Osakond  Karl 
E  e  r  m  e  toimetusel  Abel  Lee  illustratsioonidega 
monotüüpia  tehnikas  originaalsuuruses  sajas  num- 
merdatud eksemplaris.  Käesolev  valimik  on 

ning  on  signeeritud  toimetaja  ja  illustraatori  poolt. 

Kaanel  Nikolai  Triik'i  portreejoonistus  Juhan  Liivist 
(1909) 


ergon-type    -    toronto 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


'^jmäM 


mi 


